L’actriu i comunicadora Maria Juan dinamitzarà la cerimònia dels Premis a l’Ús del Valencià 2023
2025-07-24

Dimecres que ve 15 de novembre, a les 20h, la Casa de Cultura de Burjassot albergarà la celebració de la cerimònia de lliurament dels Premis a l’Ús del Valencià 2023 que l’Ajuntament de Burjassot atorga anualment, a través de la regidoria de Promoció del Valencià, dirigida per Estefanía Ballesteros. El Consistori atorga estos guardons com a premi i reconeixement a la promoció, ús i normalització del valencià, llengua oficial a la Comunitat Valenciana, en tres àmbits locals: l’esport, el comerç i les falles.

De dinamitzar i posar bones dosis humor a l’acte institucional s’encarregarà Maria Juan. Valenciana, d’Ontinyent, l’actriu, còmica i presentadora és a més promotora de la plataforma *Riure’s en Valencià. I en el marc de la cerimònia d’estos premis, Maria Juan no desaprofitarà ni un instant per a fer riure als premiats i resta d’assistents, per descomptat, en valencià.